cyanic-selkie/wikianc huggingface dataset:
Sprogdinimo virvutė
miniatiūra|Sprogdinimo virvutė, pripildyta [[PETN]] Sprogdinimo virvutė – lankstus vamzdelis, pripildytas brizantinės sprogstamosios medžiagos, skirtas susprogdinti išsyk keliems užtaisams. Sprogimo metu virvute sklinda sprogimo (detonacijos) banga, iki 9000 m/s (dažniausiai – 7000-8000 m/s) greičiu. Dėl tokio sklidimo greičio užtaisai susprogdinami praktiškai vienu metu. Naudojant sprogdinimo virvute patikimai ir pigiai vienu metu susprogdinami keli ar daug užtaisų. Virvutė naudojama kalnakasyboje, griovimo darbuose.
Žinomi sprogdinimo virvučių prekiniai ženklai yra Cordtex ir Primacord.
Sprogstamoji virvutė dažnai atrodo kaip nailoninė virvutė. Ji būna pripildyta dažniausiai šių sprogstamųjų medžiagų supresuotų miltelių:
Sprogdinimo virvutė naudojama kaip:
Sprogdinimo virvutė detonuoja daugelį komercinių brizantinių sprogstamųjų medžiagų (dinamitas, želignitas ir kt.), bet neinicijuoja mažai jautrias sprogstamąsias medžiagas (pvz., ANFO). Tokioms sprogstamosioms medžiagoms susprogdinti reikia tarpinio užtaiso tarp sprogdinimo virvutės ir paties užtaiso.
Sprogdinimo virvutės kaip pagrindinis užtaisas
Lengvosios sprogdinimo virvutės naudojamos perkirsti kabeliams, lynams, vamzdžiams, elektros instaliacijai, šviesolaidžiams kabeliams ir kitiems panašiems objektams. Tokie pluoštai ar vamzdžiai apsukami viena ar keliomis virvutės vijomis, o tada sprogdinami.
Sunkiosios sprogdinimo virvutės naudojamos: Taip pat gali būti naudojamos:
Nuorodos
Iliustracijos:
Šizofrenija
Šizofrenija (iš 'skylu' + φρήν 'dvasia, protas') – tai lėtinė psichikos liga, kuri pažeidžia jausmų, mąstymo, suvokimo bei valios sferas.
Paplitimas
Įvairiose šalyse ir skirtingų kultūrų aplinkoje šizofrenija paplitusi vienodai priklausomai nuo klasifikacijos ir diagnostikos principų, šiuo sutrikimu serga maždaug 1 % populiacijos. Šizofrenijos paplitimas pasaulyje tolygus tarp vyrų ir moterų bei tarp įvairių rasių žmonių, tiesa, dažniau pasitaiko dideliuose miestuose. Moksliniai tyrimai rodo, kad šizofrenija yra labiau paplitusi tarp imigrantų. Šizofrenija dažniausiai susergama vėlyvoje paauglystėje arba ankstyvoje jaunystėje. Vyrams ji dažniausiai prasideda sulaukus 15-25 metų, moterims kiek vėliau – 25-35 metų amžiuje. Labai retai pirmas šizofrenijos epizodas pasireiškia jaunesniems nei 10 metų ir vyresniems nei 50 amžiaus asmenims. Valstybinio psichikos sveikatos centro duomenimis, Lietuvoje 2001 m. šizofrenija sirgo 17 020 asmenų. Šizofrenija sergantys asmenys net tris kartus dažniau nei bendra populiacija serga įvairiomis somatinėmis ligomis, jų gyvenimo trukmė yra vidutiniškai apie 12-13 metų trumpesnė, daugiausia dėl didesnės savižudybės rizikos (ji net 13 kartų didesnė nei bendroje gyventojų populiacijoje). Manoma, kad pavojingiausias laikotarpis yra pirmieji 6 metai nuo susirgimo (net 2/3 pacientų mėgina nusižudyti būtent šiuo laikotarpiu).
Ligos priežastys
Iki šiol nėra aišku, kas tiksliai sukelia šizofreniją. Kai kurios teorijos teigia, kad jai įtakos gali turėti paveldimumas (genetika), biocheminių reakcijų organizme nukrypimai nuo normos ir imuninės sistemos sutrikimai, gimimo metu patirtos problemos bei smegenų vystymosi sutrikimai.
Psichologinės šizofrenijos teorijos. Kognityvinės – biheivioristinės krypties atstovai šizofreniją vertina kaip neteisingai susiformavusius elgesio stereotipus. Psichoanalizės mokyklos atstovai teigia, kad pagrindinis šizofrenijos efektas yra Ego dezorganizacija, dėl kurios sutrinka realybės suvokimas ir vidinių impulsų kontrolė.
Infekcinė teorija. Iki šiol susidomėjimą kelia infekcinė virusinė šizofrenijos etiopatogenezės teorija. Pastebimi sezoniniai gimimų dėsningumai: Amerikoje šizofrenija sergantys pacientai dažniau yra gimę kovo–balandžio mėnesiais, o pietiniame pusrutulyje – rugpjūtį ir rugsėjį. Manoma, jog taip gali būti dėl to, jog moterys, kurios kūdikius pagimdo nurodytu metu pirmame nėštumo trimestre patiria didesnį sezoninį virusinių infekcijų pavojų, o virusinės ligos, ypač pirmąjį trimestrą, gali surikdyti vaisiaus centrinės nervų sistemos vystymąsi. Gali būti, jog šizofreniją sukelia lėtai veikiantys neurotropiniai virusai – esant paveldėtai didelei rizikai, jie veikia kaip provokuojantis nepalankus aplinkos veiksnys. Be to, daugeliui sergančiųjų šizofrenija būdingi nespecifiniai imuniniai pakitimai.
Endogeninės ligos priežastys
thumb|458x458px|Smegenų sritys ir sistemos šizofrenijos metu Neuromediatoriai. Šizofrenijos išsivystymo mechanizme labai svarbūs neuromediatoriai, ypač dopaminerginės sistemos. Esant šizofrenijai ir kitoms psichozėms išryškėja dopaminerginės sistemos hiperaktyvumas. Pomirtiniais šizofrenija sirgusių pacientų tyrimais nustatyta, kad jų smegenų bazaliniuose ganglijuose bei limbinėje sistemoje yra didesnis D2 receptorių skaičius. Dopaminerginį šizofrenijos mechanizmą patvirtintų ir tai, kad faktiškai visi veiksmingi antipsichoziniai vaistai (žr. skyrių: “Šizofrenijos gydymas”) veikia dopaminerginius receptorius – juos blokuoja.
Nervų sistemos vystymosi sutrikimas ir smegenų struktūros pokyčiai. Šizofrenija sergantiems pacientams būdingi įvairūs funkciniai smegenų veiklos pakitimai, smegenų struktūros pokyčiai – pokyčiai priekinėje (esant sunkiam paveldimumui ir nepalankiems aplinkos veiksniams (infekcijos, somatinės ir psichologinės traumos) sutrinka nervų sistemos vystymąsis ir subtilių smegenų funkcijų struktūravimąsis, pažeidžiamas smegenų neuroplastiškumas) ir temporalinėje smegenų skiltyse (išsiplėtę šoniniai skilveliai, 10-35 % pacientų būdinga smegenų žievės atrofija).
Simptomai ir diagnostika
Diagnozuojant šizofreniją svarbiausias yra klinikinis ligos vaizdas ir psichikos būklės įvertinimas. Ligos pranašais gali būti neįprasta laikysena, nemiga, negebėjimas susikaupti, pasikeitęs, šiurkštesnis bendravimas su artimaisiais. Jauniems žmonėms tai gali būti palaikyta tiesiog paauglystei būdingo noro maištauti ar kasdienio streso pasekme, todėl anksti nustatyti šizofreniją beveik neįmanoma. Net ligai įsigalint nėra nė vieno požymio, kuris būtų būdingas išskirtinai tik šizofrenijai (pvz., kliedesių būna ir sunkios depresijos metu, regos haliucinacijų – esant smegenų augliui), todėl svarbu atkreipti dėmesį į paciento aplinką, bendrą jo savijautą. Visgi dažniausi šizofrenijos simptomai yra šie:
Haliucinacijos
Haliucinacijos – paciento patiriami pojūčiai, kurių realybėje niekas iš tiesų nesukelia. Dauguma pacientų kenčia nuo klausos haliucinacijų – girdimų balsų. Nors kai kurie jų pacientų apibūdinami kaip draugiški ir malonūs, dauguma – šiurkštūs, kritikuojantys. Balsai gali komentuoti sergančiojo mintis ar veiksmus, situaciją aplink jį, nurodyti, kaip elgtis; jie gali būti girdimi iš skirtingų arba tik vienos vietos, pavyzdžiui, iš televizoriaus. Šizofrenijos atveju pasireiškia galvos smegenų klausos srities hiperaktyvumas, o tai ir gali lemti klausos haliucinacijas. Vaizdinės haliucinacijos dažnai būna susijusios su garsinėmis – pavyzdžiui, jei ligonis girdi jo veiksmus komentuojančius balsus, gali taip pat ir regėti neva jį stebinčias būtybes (tai nebūtinai žmonės). Pakaušinė smegenų skiltis apdoroja regimąją informaciją, tad šios srities sutrikimai gali lemti vizualines haliucinacijas. Nors nėra galutinai išaiškinta tikslių galvos smegenų sričių įtaka haliucinacijų atsiradimui, bendri dėsningumai, nukrypimai nuo normos tiriant šizofrenikus buvo pastebėti. Padidėjęs hipokampo aktyvumas, magnetinio rezonanso tomografija nustatyti pakaušinės smegenų skilties dydžio pakitimai (skysčio pripilytų smegenų skilvelių padidėjimas) ir gali lemti šiuos simptomus.
Emocijų sutrikimai
Jausmai (emocijos) šizofrenijos atveju nuskursta, nyksta sugebėjimas suvokti ir įsijausti į aplinkinių emocijas, išnyksta jausmų spalvingumas, įvairovė, nyksta aukštesnieji jausmai (gėda, meilė, užuojauta), sutrinka „emocijų logika", jos nebeatitinka aplinkos įvykių, pasitaiko prieštaringi jausmai (ambivalencija), pasimetimas, paralyžiuojantis nerimas.
Valios sutrikimai
Valia laipsniškai silpnėja, pacientai kartais besąlygiškai atlieka kas liepiama, kartoja aplinkinių žodžius ir judesius, būna impulsyvių, nemotyvuotų poelgių, o kartais nevykdo paprastų prašymų. Dažnai pacientai būna be iniciatyvos, niekuo nesidomi, sakosi neturį perspektyvų ir planų.
Kiti simptomai
šizofrenijos atveju būna suvokimo sutrikimų – haliucinacijų, dažniausiai, klausos, kai girdimi nesami balsai komentuojantys elgesį, besikalbantys tarpusavyje. Katatoninės šizofrenijos atveju būna įmantrios pozos, vaškinis lankstumas, negatyvizmas. Šizofrenijai būdingi ir negatyvūs simptomai – ryški apatija, kalbos ir jausmų skurdumas arba neadekvatumas, sukeliantis socialinį atsiribojimą ir sutrikdantis prisitaikymą aplinkoje, žymus ir nuolatinis kai kurių asmenybės savybių pasikeitimas, pasireiškiantis interesų praradimu, betiksliškumu, tingumu, pasinėrimu į save.
Gydymas
Šizofrenija – lėtinė liga, tad jos gydymas yra ilgalaikis ir kompleksinis, dažnai trunkantis visą gyvenimą. Yra svarbu kiek galima anksčiau pradėti gydymą. Paprastai derinami keli gydymo metodai: vaistai, psichologinė, psichoterapinė ir socialinė pagalba, reabilitacija, elektrokonvulsinė terapija. Pagrindiniai vaistai šizofrenijai gydyti yra neuroleptikai: tradiciniai (haloperidolis, aminazinas ir kt.) ir naujesni atipiniai (klozapinas, risperidonas, olanzapinas ir kt). Neuroleptikai turi būti vartojami gana ilgai, nes daugelio jų poveikis atsiskleidžia tik per kelias savaites.
Esant nemaloniems šalutiniams šių vaistų reiškiniams papildomai skiriami juos malšinantys vaistai. Gydyti pradedama nuo mažiausios veiksmingos neuroleptiko dozės.
Katatoninei šizofrenijos formai gydyti taikoma ir elektroimpulsinė terapija. Gydymo vaistais nepakanka norint sugrąžinti pacientą į jam įprastą gyvenimą. Dėl ligos prarastiems darbiniams ir bendravimo įgūdžiams atstatyti, taikoma psichosocialinė reabilitacija, pacientas ir šeimos nariai yra mokomi specifinių problemų sprendimo įgūdžių, įtraukiami į savitarpio pagalbos grupes, taikoma psichoterapija.
Šizofrenijos gydymo neuraleptikais principas
thumb|750x750px|Neuraleptikų veikimo principas Antipsichoziniai vaistai (APV, neuroleptikai, didieji trankviliantai) slopina psichomotorinį sujaudinimą ir mažina arba pašalina psichozinius simptomus. Jiems būdingas antagonistinis (slopinantis) poveikis. Visiems antipsichotikams būdinga savybė – blokuoti dopamino receptorius (žr. į paveikslėlį). Kai kurie antipsichotikai taip pat blokuoja ir kitus, ne tik su dopaminu susijusius receptorius.
Neuraleptikų blokuojami receptoriai
D1 dopamino receptoriai – receptoriai, reguliuojantys neuronų augimą ir vystymąsi, reguliuoja kai kuriuos elgesio atsakus ir daro įtaką D2 receptorių reguliuojamiems atsakams. Koduojami DRD1 geno.
D2 dopamino receptoriai – receptoriai, slopinantys adenililciklazės (skaidančios ATP) aktyvumą. Šiuos receptorius veikia visi antipsichotikai.
5-HT2  receptoriai – 5-hidroksitriptaminą (endogeninį seratoniną) prisijungiantys receptoriai.
Patarimai ir profilaktika
Sergant šizofrenija svarbu kiek galima daugiau žinoti apie ligą, išmokti atpažinti ligos paūmėjimo požymius, laiku kreiptis pagalbos, laikytis gydytojo paskirto gydymo vaistais, stengtis dirbti, būti užsiėmusiu, tačiau nepervargti, nevengti bendravimo su žmonėmis, kiek įmanoma judėti ir sportuoti. Sergant šiuo sutrikimu svarbu subalansuotai maitintis. Manoma, kad smegenų veiklos tinkamą funkcionavimą skatina žuvies taukuose esančios medžiagos bei B grupės vitaminai. Šeimos nariai turėtų vengti perdėtos paciento kritikos, realistiškiau vertinti paciento galimybes, paremti ir paskatinti pacientą veikti ir bendrauti.
Kol nėra žinomos šizofrenijos priežastys, profilaktikos galimybės yra ribotos: genetinis konsultavimas, pastangos mažinti gimdymo traumų tikimybę, mažinti patiriamą stresą rizikos grupėse. Antrinė profilaktika – tai paūmėjimų vengimas. Pagrindinės priemonės yra laiku suteikta pagalba bei ankstyvas ir tinkamas gydymas vaistais, paciento ir šeimos narių mokymas atpažinti paūmėjimo simptomus, šeimos ir individuali psichoterapija – visu gydymo laikotarpiu būtina psichiatro priežiūra ir nuolatinės konsultacijos, kurių metu pacientas mokomas priimti savo ligą ir pozityviai žvelgti į ateitį – tik taip įmanoma kontroliuoti šizofreniją.
Mazsalaca
Mazsalaca  – miestas šiaurės Latvijoje, Vidžemėje, Valmieros savivaldybėje, netoli Estijos sienos. 1174 gyventojai (2021 m.).
Čia yra didžiausia žinoma akmens amžiaus laidojimo vieta Šiaurės Europoje, kuri buvo pradėta formuoti nuo 5000 m. pr. m. e. Šiuolaikinis miestas pradėjo formuotis nuo 1864 m., kai buvo pastatytas tiltas per Salacos upę. Miesto teisės nuo 1928 m. 2009–2021 m. buvo Mazsalacos savivaldybės administracinis centras.
Mazsalacos miesto apylinkėse 2009 m. spalio 26 dieną nukrito, kaip manyta, meteoritas. Dėl to susidarė 20 metrų skersmens ir 5 metrų gylio krateris. Kilo diskusijos, ar tai meteoritas, ar kosminio laivo nuolaužos ir ar jis tikras, ar tik iškasta duobė. Netrukus paaiškėjo, kad tai kompanijos Tele2 atliktas pokštas.
Migliniškių pilkapynas
Migliniškių pilkapynas, Eitulionių pilkapynas – pilkapynas Trakų rajono savivaldybės teritorijoje, prie Migliniškių ir Eitulionių kaimų (Elektrėnų savivaldybės Beižionių seniūnija).
Tyrimai
Nedegintų mirusiųjų įkapės: kario apranga (geležiniai ietigaliai, pentinai), darbo įrankiai (peiliai), žalvariniai papuošalai (žiedai, sagtys), balto akmens karoliai. Išskirtinas sudegintos didikės kapas su papuošalais (antsmilkiniai, antkaklė, segės, apyrankės, spurgeliai), iš jų minėtina žalvarinė raudonu emaliu puošta pasaginė segė. Tarp pilkapių rasta I tūkstantmečio pradžios gyvenvietės liekanų, šios kultūriniame sluoksnyje – lipdytinės brūkšniuotu ir lygiu paviršiumi keramikos dirbinių, degėsių, geležinis pentinis siauraašmenis kirvis. Radinius saugo Trakų istorijos muziejus. Manoma, pilkapiai priklausė jotvingių gentims.
Poliežuvinis kaulas
thumb|right|210px|Poliežuvinis kaulas (os hyoideum) Poliežuvinis kaulas – kaukolės veidinės dalies pasagos formos kaulas, esantis po liežuviu ir įsiterpęs tarp kaklo raumenų. Sudaro masyvi priekinė dalis, vadinama kūnu ir nuo jo nusitęsę mažieji ir dideji ragai. Žemiau poliežuvinio kaulo yra skydinės kremzlės kyšulys, vadinamas Adomo obuoliu. Poliežuvinis kaulas sudaro atramą liežuviui, ryklės ir kaklo raumenims.
Liya Kebede
Liya Kebede (g. 1978 m. sausio 3 d. Adis Abeboje) – Etiopijos modelis.
Kebede dukart pateko ant Vouge viršelio ir, pasak Forbes, yra vienuolikta tarp labiausiai apmokamų modelių pasaulyje.
Kebede taip pat nusifilmavo dviejuose filmuose: The Good Shepherd ir Lord of War.
Biografija
Kebede gimė ir augo Adis Abeboje. Lycee Guebre Mariam mokykloje ją pastebėjo filmų prodiuseriai ir pasiūlė prancūzų modelių agentūroms. Baigusi studijas išvyko dirbti į Paryžių. Po kelių sėkmingų pasirodymų Paryžiuje Kebede susilaukė susidomėjimo dėl savo išskirtinės eisenos ir išvyko dirbti į Niujorką.
Modelio karjera
thumbnail|left|150px|[[Carolina Herrera 2008 m. madų šou metu.]]
Pirmasis didelis Kebede darbas buvo kuomet Tom Ford pasiūlė nusifotografuot Gucci rudens/žiemos 2000 metų katalogui. Vėliau Kebede tapo finalininke Mis Pasaulis supermodelių konkurse ir gavo pasiūlimų dirbti Niujorke, Milane, Londone ir Prayžiuje.
Kebede nusifotografavo ant JAV, Italijos, Japonijos, Prancūzijos ir Ispanijos Vouge, V, Flair, i-D ir Time's Style & Design viršelių. Taip pat dirbo su Gap, Yves Saint-Laurent, Victoria's Secret, Emanuel Ungaro, Tommy Hilfiger, Revlon, Dolce & Gabbana, Escada ir Louis Vuitton.
2003 m. Kebede tapo nauju Estée Lauder kosmetikos reklamos veidu už 3 milijonų JAV dolerių kontraktą.
Angelaičiai
Angelaičiai ('Angelo Sargo Vaikų Sąjunga) – katalikiška vaikų organizacija Lietuvoje. Veikė 1922–1940 m.
Istorija
1921 m. vaikams buvo įsteigta Angelo Sargo sąjunga. Ją globojo Lietuvių katalikų blaivybės draugija. Tikslas buvo 7-15 m. amžiaus vaikams įdiegti tvirtą tikėjimą, tėvynės meilę, dorus papročius, blaivybės jausmą. Sąjunga turėjo padalinius visose parapijose. Jai priklausė apie 60 000 narių. Sąjunga turėjo savo žurnalą „Žvaigždutė“. Per ją Katalikų bažnyčia rūpinosi mokyklinio amžiaus vaikų religiniu auklėjimu bei švietimu.
Pietų rajonas
Pietų rajonas – rajonas Botsvanos pietrytinėje dalyje, PAR pasienyje. Administracinis centras – Kanjė.
Suskirstymas
Rajonas padalintas į 4 parajonius.
Gelsvadumbliai
Gelsvadumbliai (Xanthophyta) – eukariotų (Eukaryota) domeno pirmuonių (Protista) karalystės skyriaus dumbliai.
Adidas Brazuca
thumb|right|300px|„Adidas Brazuca“ kamuolys [[XX pasaulio futbolo čempionatas|2014 m. FIFA pasaulio čempionato rungtyniu metu, tarp Brazilijos ir Kolumbijos rinktinių.]] Adidas Brazuca – Adidas kompanijos sukurtas futbolo kamuolys specialiai 2014 m. pasaulio futbolo čempionatui Brazilijoje. Adidas kuria kamuolius FIFA čempionatams nuo 1970 m.
Vardą šiam kamuoliui išrinko internetu balsavę Brazilijos gyventojai. Šis vardas gavo 77,8 % balsų.
Kamuolys gaminamas „Forward Sports“ gamykloje Sialkoto mieste Pakistane. Toks sprendimas buvo priimtas po to, kai pagrindinė Adidas gamykla Kinijoje nepateikė tinkamo pasiūlymo.
Kamuolys sveria 437 gramus ir yra 69 cm apimties.
Antanas Česnulis
Antanas Česnulis (g. 1948 m. vasario 4 d. Krokšlyje, Varėnos rajonas) – tautodailininkas (medžio drožėjas), Druskininkų politinis ir visuomenės veikėjas.
Biografija
1978 m. baigė Druskininkų vakarinę vidurinę mokyklą. Skulptūrų parko Naujasosdės kaime netoli Druskininkų įkūrėjas.
Nuo 2011 m. Druskininkų savivaldybės tarybos narys.
Kiauklių Švč. Mergelės Marijos Apsilankymo bažnyčia
'''Kiauklių Švč. Mergelės Marijos Apsilankymo bažnyčia''' – bažnyčia, stovinti Kiauklių kaime, Kiauklių ežero pietrytiniame krante, prie kelio.
Antanas Česnulis
Biografija
Lietuvos tautodailininkų sąjungos narys, Meno kūrėjų sąjungos narys.
Kiauklių Švč. Mergelės Marijos Apsilankymo bažnyčia
Istorija
Kiaukliuose XVI a. antrojoje pusėje buvo palivarkas, kuris priklausė Vilniaus vyskupo Šešuolių dvarui 1758 m. vyskupas Mykolas Jonas Zenkovičius naujai pastatytos Kiauklių bažnyčios altarijai dovanojo Vazgūnų kaimą su palivarku.
1817 m. senoji bažnyčia buvo perstatyta. 1858 m. jai pakeisti sienojai. 1831 m. Kiauklių bažnyčia tapo filija. 1869 m. iškėlus iš Kiauklių kunigą, valdžia neleido skirti kito dvasininko. Policija pateikė neteisingus duomenis, taip „įrodydama“, kad bažnyčia nereikalinga. 1871 m. liepos 3 d. vidaus reikalų ministras įsakė ją uždaryti ir nugriauti. Tikintieji atvykusių griauti kareivių prie bažnyčios neprileido. 1872 m. sausio 20 d. įsaku maldos namai grąžinti. Kiauklių bažnyčios gynimas sustabdė beatodairišką Vilniaus vyskupijos bažnyčių uždarinėjimą.
1906 m. patvirtintas naujos medinės bažnyčios projektas (autorius - Tomas Tišeckis). 1909 m. pradžioje komisija priėmė pastatytą bažnyčią, joje leista rengti pamaldas. 1912–1914 m. veikė Lietuvių katalikų blaivybės draugijos skyrius.
Virginidė
Virginidės yra kintamosios žvaigždės, panašios į cefeides. Virginidės vidutinį absoliutinį ryškį irgi galima nustatyti žinant jos pulsavimo periodą, tačiau ši priklausomybė skiriasi nuo cefeidžių:
Kiauklių Švč. Mergelės Marijos Apsilankymo bažnyčia
Architektūra
thumb|left|200px|Laikinieji maldos namai iki bažnyčios atstatymo [[2000 m.]]
Virginidė
Virginidės skiriasi nuo cefeidžių, nes yra II populiacijos žvaigždės ir jų metalingumas yra mažesnis nei Saulės. Virginidžių ryškis vidutiniškai 1,5 mag silpnesnis nei klasikinių cefeidžių, o periodas įvairuoja tarp 1 ir 60 parų.
Haikou
Haikou ( – „jūros burna“) – miestas Kinijoje, Hainano salos šiaurės rytuose, prie Čiongdžu sąsiaurio, Nandu upės estuarijoje. Hainano provincijos centras ir didžiausias miestas. 631 tūkst. gyventojų; dauguma – chaniai, bet yra priklausančių li, miao, hui etninėms grupėms.
Kiauklių Švč. Mergelės Marijos Apsilankymo bažnyčia
Architektūra
2000 m. ant karo metais sudegintos bažnyčios pamatų buvo pastatyta nauja šventovė. Prie bažnyčios stovi kryžius, koplytstulpis ir senoji mūrinė varpinė.
Haikou
Klimatas tropinis; drėgnas. Vidutinė sausio mėn. temperatūra 17,2 °C, liepos 28 d.,4 °C. Per metus iškrenta apie 1300 mm kritulių.
Virginidė
Virginidės dar vadinamos II tipo cefeidėmis.
Haikou
Elektronikos, maisto, tekstilės pramonė. Žvejyba. Apylinkėse auginami ryžiai, cukranendrės, vaisiai. Svarbus turizmo centras.
Songų dinastijos laikais miestas vadintas Haikoupu. Didesnę svarbą įgijo Mingų dinastijos laikotarpiu. 1926 m. gavo miesto statusą. Antrojo Kinijos-Japonijos karo metu buvo užimtas Japonijos kariuomenės. 1988 m. tapo naujai sukurtos Hainano provincijos sostine.
Albertas Juozapas Talačka
Albertas Juozapas Talačka (1921 m. lapkričio 19 d. Papyvesiuose – 1999 m. gruodžio 12 d. Anykščiuose) – katalikų kunigas monsinjoras, švietėjas, mecenatas, kolekcininkas.
Biografija
1946 m. spalio 12 d. Kaišiadorių vyskupas Teofilius Matulionis įšventino subdiakonu, spalio 13 d. diakonu. Nuo 1969 m. gegužės 7 d. iki gyvenimo pabaigos gyveno ir tarnavo Anykščiuose. 1969–1995 m. Anykščių Šv. Mato bažnyčios klebonas, 1974–1979 m. ir Anykščių dekanato vicedekanas, 1979–1995 m. dekanas. Rėmė perspektyvius jaunus dailininkus, dievdirbius.
Kolekcija
Sukaupė dailės kūrinių kolekciją. Ją paliko Anykščių parapijai. Anykščių rajono savivaldybės Liudvikos ir Stanislovo Didžiulių viešajai bibliotekai perdavė asmeninę biblioteką (per 4000 knygų, 400 rankraščių; XIX a. leidiniai, vertingi albumai, knygos vokiečių, anglų, rusų bei kitomis kalbomis).
Stefan Raab
Stefan Raab (g. 1966 m. spalio 20 d. Kelne, Vokietijoje) – vokiečių komikas, muzikantas, dainininkas ir dainų kūrėjas, muzikos ir televizijos laidų prodiuseris, TV ir radijo laidų vedėjas, 1999-2015 m. „ProSieben“ kanale vedęs ilgiausiai Vokietijos televizijoje gyvavusį vėlyvo vakaro šou „TV total“ bei daugybę kitų šeštadienio vakarą rodomų ir vienus aukščiausių reitingų turinčių laidų kaip žaidimas „Schlag den Raab“ ar turnyras „Stock Car Crash Challenge“. 2015 m. pabaigoje po 22 metų nutraukė televizinę veiklą. 2000 m. atstovavo Vokietiją Eurovizijoje ir užėmė 5–ą vietą. Yra 2010 m. Eurovizijos nugalėtojos Lena Meyer-Landrut atradėjas ir prodiuseris. Laikomas kultine figūra ir vienu įtakingiausių Vokietijos pramogų verslo atstovų. Pelnė 9 auksinius bei 7 platininius diskus, laimėjo virš 40 Vokietijos muzikos, televizijos ir komedijos srities apdovanojimų.
Karjeros pradžia
Tėvų pageidavimu įgijęs mėsininko specialybę (kadangi tėvai turėjo mėsos apdirbimo įmonę), Stefanas taip pat penkis semestrus studijavo teisę, tačiau galiausiai nusprendė užsiimti tuo, kas jį visada traukė – muzika, ir 1990 m. pradėjo nuo radijo stotims skirtų džinglų kūrimo. Tais pačiais metais pasirodė ir jo debiutinis albumas „The Best of Schäng and the Gäng Vol. 3“, kuriame jis bendradarbiavo su garsiu trimitininku Till Brönner (su juo buvo įrašytas ir sekantis albumas „Get Ready“). 1993 m. S. Raabas atsidūrė neseniai įkurtame Vokietijos muzikiniame kanale „VIVA“, siūlydamas savo, kaip reklaminių džinglų kūrėjo paslaugas, tačiau buvo priimtas dirbti laidų vedėju. Kanalui startavus 1993 m. gruodžio mėnesį, jame Raabas ėmė vesti humoristines jaunimui skirtas laidas „Vivasion“ bei „Ma' kuck’n“ (nuo 1995 m.), paraleliai dar dirbdamas ir radijo stotyje „WDR/Eins Live“, kurioje reguliariai vedė 2 valandų trukmės šmaikščią autorinę laidą „Raabio“.
TV total
S. Raabas, gavęs pasiūlymą iš vieno pagrindinių Vokietijos kanalų „ProSieben“, kuris sutiko įgyvendinti jo naujos laidos koncepciją, 1998 m. gruodžio pabaigoje pasitraukė iš „VIVA“ (lygiai po 5-ių metų), o „ProSieben“ eteryje debiutavo 1999 m. kovo 8 d. „Late–night–comedy–show“ tipo laida „TV total“, filmuota S. Raabo gimtajame mieste Kelne, Miulhaimo rajone ir kurios jis buvo kūrėjas, prodiuseris bei vedėjas, tik debiutavusi, iš karto tapo viena žiūrimiausių laidų. Pradžioje išeidavusi į eterį kartą per savaitę, nuo 2001 m. rodyta 4 kartus savaitėje. Ji pagrinde koncentravosi į juokingiausius kitose Vokietijos televizijos laidose nutikusius įvykius, vyko protmūšis „Blamieren oder kassieren“, „stand–up“ tipo humoristų pasirodymai, rodytos įvairios rubrikos – „Raab in Gefahr“, „Shocker der Woche“, „Lovestory der Woche“, įteikiami „Raab der Woche“ apdovanojimai bei vyko pokalbiai su laidos svečiais, kuriais būdavo tiek vietinės įžymybės (ne tik muzikos, kino ar televizijos atstovai, bet ir magai, rašytojai, dailininkai, gydytojai, mokslininkai ir kt.), tiek garsiausios pasaulio žvaigždės. Pastarąsias Stefanas kalbino angliškai be vertėjo pagalbos. Šou turėjo savo gyvai grojančią grupę „Heavytones“, o laidoje svečiavosi tokios įžymybės kaip kino žvaigždės Sacha Baron Cohen, Jackie Chan, grupės „Red Hot Chili Peppers“, „Green Day“, „Keane“, „Coldplay“, „U2“, „Oasis“ ar „Metallica“, dainininkai Robbie Williams, Rihanna, Jay-Z, Jennifer Lopez, Kylie Minogue, Sting ar Eminem, ir dauguma iš šių besisvečiavusių atlikėjų surengė koncertinius pasirodymus „TV total“ scenoje. Neretai interviu metu su jais Stefanas kartu ir dainavo, pritardamas gitara arba ukulėle arba susitikdavo su garsenybėmis įvairiuose renginiuose ir skirdavo specialiai sukurtą „Raabigram“ (serenados tipo trumpą humoristinę dainelę).
2014 m. vasarį eteryje pasirodė 2000-oji „TV total“ laida, ir ši 16-ą sezoną rodoma laida tapo ilgiausiai gyvuojančiu „Late–night–show“ Vokietijos televizijoje.
2015 m. gruodžio 16 d. parodyta paskutinė „TV total“ laida. Viso ji truko 17 sezonų.
TV laidų prodiuserio karjera
„TV total“ tapus vienai pačių populiariausių, S. Raabas įkūrė prodiuserinę kompaniją „Raab TV“ ir prodiusavo dar kelias dešimtis skirtingo žanro gyvai geriausiu eterio laiku, šeštadienio vakarą per „ProSieben“ (kai kurių – ir per „ARD“) rodytų laidų. Politinėse laidose jis dalyvavo kaip vedėjas, muzikiniuose šou – kaip komisijos pirmininkas, o sporto turnyruose ir žaidimuose – kaip dalyvis. Kadangi pastarosiose komikas dažniausiai būdavo nenugalimas, pramintas „Raabinatoriumi“ (analogas „Terminatoriui“).
Sporto laidos
Kasmetiniai įvairių sporto šakų turnyrai
TV veiklos pabaiga
2015 m. birželio 17 d. „ProSieben“ televizija išplatino S. Raabo pareiškimą, kuriame jis teigia metų pabaigoje ketinantis baigti TV karjerą: ''„Nusprendžiau metų pabaigoje savo televizinius batus pakabinti ant vinies. „ProSieben“ pasiūlė man ilgametį kontraktą. Tai – didelė garbė, tačiau priėmiau savo sprendimą nuodugniai apsvarstęs ir esu juo tikras. Dėkoju „ProSieben“ kanalui, kuris per tuos metus suteikė galimybę įgyvendinti visas mano idėjas. Užbaigiame bendradarbiavimą pačiais draugiškiausiais santykiais, kokie tik begali būti. [...] Labai ačiū už 16 nepaprastų, puikių ir sėkmingų metų.“'' „ProSieben“ ir „Sat.1“ kanalų šefas Wolfgang Link teigia, kad jei Raabas sumanys grįžti, jam „yra atviros visos durys“.
2015 m. gruodžio 16 d. Raabas pravedė savo paskutinę laidą „TV total“, o gruodžio 19 d. sudalyvavo paskutinėje „Schlag den Raab“ laidoje ir pasitraukė iš televizijos. Sulig šiuo įvykiu nutrauktos ir visos kitos jo prodiusuotos laidos, išskyrus „Schlag den Star“, kurią nuo šiol veda buvęs Raabo praktikantas Elton.
Muzikinė veikla
Be televizinės veiklos, Stefanas yra ne tik dainininkas, bet ir dainų kūrėjas, muzikantas multiinstrumentalistas (groja daugybe instrumentų – gitara, ukulėle, pianinu, būgnais ir kt.) bei muzikos prodiuseris (žinomas ir Alf Igel, „Dicks on Fire“, Eddie Rodriguez ir „Stefan Raab & Die Bekloppten“ pseudonimais). Įkūrė savo įrašų kompaniją RARE (=RAab REcords). Iki šiol išleido 5 solinius, 1 laidos „TV total“ albumą, 5 „TV total“ DVD, nemažai singlų, prodiusavo dešimtis atlikėjų bei sukūrė apie 200 dainų.
„Stefan Raab & Die Bekloppten“ vardu buvo išleistas trečiasis to paties pavadinimo Raabo albumas (1996 m.), Alf Igel pseudonimu 1998 m. Raabas sukūrė atlikėjui Guildo Horn dainą „Guildo Hat Euch Lieb“, kuri pasiekė 4-ą Vokietijos topo vietą ir 7-ą 1998-ųjų „Eurovizijoje“. 2001 metais scenoje pasirodė Raabo alter ego – „Puerto Riko sekso simbolis ir legenda“ Eddie Rodriguez, kurį Raabas kelis kartus suvaidino laidose ir muzikiniuose pasirodymuose. Išleista jo daina „Sensaçion“ tapo hitu Vokietijoje.
„Dicks on Fire“ yra dar vienas Raabo muzikinis projektas, kurį, be jo paties, sudaro humoristas Rick Kavanian ir dainininkas Max Mutzke. Pirmasis projekto singlas „I Want Rock“ pasirodė 2004 m. ir buvo panaudotas filme „(T)Raumschiff Surprise – Periode 1“. Antrasis „S.U.P.E.R.B.A.D. Motherfucker“, įrašytas su metalo grupe Rage, išleistas 2007 m. 2013 m. pasirodė kartu su Lena Meyer-Landrut įrašytas kūrinys „Revolution“. Visos trys dainos su išskirtiniais pasirodymais buvo pristatytos tų metų Raabo laidose „Stock Car Crash Challenge“.
Eurovizinė karjera
Stefanas glaudžiai susijęs su vienu svarbiausių pasaulyje muzikinių renginių – Eurovizijos dainų konkursu. Iki šiol jis prisidėjo viso prie 5–ių vykusių renginių įvairiuose amplua – kaip dainų kūrėjas, dalyvis, vedėjas, nacionalinės atrankos į ESC komisijos pirmininkas bei prodiuseris. Garsiausia jo globotinė – dainininkė Lena Meyer-Landrut, su daina „Satellite“ laimėjusi S. Raabo organizuotame konkurse „Unser Star für Oslo“ (kuriame jis buvo ir žiuri pirmininku) ir taip įgavusi teisę dalyvauti 2010 metų „Eurovizijoje“, kurioje tapo nugalėtoja. Lena dar dalyvavo ir sekančiais metais vykusioje Eurovizijoje su daina „Taken by a Stranger“ (laimėjo 10-ą vietą), išrinkta konkurse „Unser Song für Deutschland“, kurio vėlgi S. Raabas buvo prodiuseris ir žiuri pirmininkas. Ankstesniais metais su jo kurtomis dainomis „Eurovizijoje“ Vokietiją atstovavo atlikėjai Guildo Horn (užėmė 7–ą vietą) bei Max Mutzke (8–ą), o 2012–ų m. ESC Vokietiją atstovavo atlikėjas Roman Lob (užėmė 8–ą vietą), kuris nugalėjo Stefano organizuotame konkurse „Unser Star für Baku“.
2000 m. Stefanas pats dalyvavo Eurovizijoje, kai atrankoje už jo atstovavimą Vokietijai balsavo 57 proc. televizijos žiūrovų. Eurovizijoje su daina „Wadde Hadde Dudde Da?“ (žargonas, taisyklingai vokiškai tai būtų: „Was hast du denn da?“ – Ką tu ten turi?) jis užėmė 5–ą vietą, taip iškovodamas aukščiausią vietą Vokietijai per pastaruosius 15 metų, po maksimalų balų skaičių gavęs iš kaimyninių šalių Austrijos bei Šveicarijos (o taip pat Ispanijos), kuriose jis irgi labai populiarus. O 2011 metais, kai šis Europos muzikos konkursas vyko Vokietijoje, Diuseldorfo „Esprit“ arenoje, Stefanas kartu su TV vedėja Judith Rakers bei aktore Anke Engelke dar ir vedė šį renginį (už tai vėliau laimėjo „Deutsche Fernsehpreis“ ir „Rose d’Or“ apdovanojimus) bei kartu su Lena per atidarymą atliko jos nugalėtojos dainos „Satellite“ naujovišką rockabilly versiją.
Kita veikla
2013 m. S. Raabas pristatė savo išrastą nepilno puslankio formos reguliuojamos srovės dušo galvutę „Doosh“, atliekančią ir feno funkciją. Bendradarbiaujant su Vokietijos namų apyvokos reikmenų bei baldų gamintoja, kompanija „Butlers“, netrukus dušo galvutė „BUTLERS DOOSH Duschkopf“ pasirodė prekyboje.
Kontroversijos
Nepaisant savo neabejotinai didelės sėkmės televizijoje, Stefanas dėl savo kartais pernelyg kandaus humoro buvo kelis kartus paduotas į teismą ir nukentėjusiems privalėjo atlyginti atitinkamai 70 000 bei 20 000 eurų žalą. Raabui kartais prikišima, jog laidose jis peržengia kitų žmonių asmeniškumo ribas, nors pats savo šeimą saugo nuo bet kokio viešumo (vedėjas su savo drauge Nike augina dvi 2004 bei 2006 m. gimusias dukreles, kurių vardų žiniasklaida nesužinojo iki šiol). Tačiau į tokius kaltinimus Raabas atsako, jog nemato nieko blogo pašiepti žmones, kurie afišuoja savo asmeninį gyvenimą žiniasklaidoje, savanoriškai išstatydami save pajuokų objektais.
1995 m. S. Raabas sukėlė skandalą, kuomet „Auksinio kamertono“ apdovanojimuose prieš atsiimant laimėtą prizą, išėjo į sceną atlikti savo dainos. Protestuodamas prieš būtiną fonograminį atlikimą ir tai, kad turėjo pasirinkti atlikti kitą dainą vietoj norimos („Ihre Füsse“ vietoj „Ich Mache Nur Noch Volksmusik“), jis, skambant fonogramai, tik vaikščiojo po sceną šypsodamasis, laikydamas mikrofoną toli nuo burnos ir net nejudindamas lūpų, taip demonstratyviai parodęs, kad ceremonijoje yra visada leidžiamos fonogramos, pagal kurias atlikėjai tik žiopčioja. Įsiutęs ceremonijos vedėjas Dieter Thomas Heck po šio pasirodymo S. Raabui net neįteikė laimėto apdovanojimo – 2 tūkst. markių.
Pripažinimas
Stefan Raab dainos pasižymi išskirtiniu originalumu – jose neretai būna naudojami semplai iš įvairiausių gyvenimiškų situacijų (dažniausiai paimtų iš televizijos laidų). Didžiausiu S. Raabo hitu tapo jo 1999 m. country daina „Maschen–Draht–Zaun“, susilaukusi nemažai kontroversiškų vertinimų ir pasiekusi 1–ą vietą Vokietijoje ir Austrijoje bei 2–ą – Šveicarijoje. Iki 2–os topo vietos pakilo 4 jo kūriniai – „Hier kommt die Maus“ (skirta laidos vaikams „Die Sendung mit der Maus“ 25-ečiui), eurovizinė „Wadde Hadde Dudde Da?“, „Ho mir ma 'ne Flasche Bier (Schluck, Schluck, Schluck)“ (kurioje panaudoti tuometinio kanclerio Gerhard Schröder žodžiai) bei „Space–Taxi“ (panaudota filme „(T)Raumschiff Surprise“), 3–ą vietą pasiekė „Wir kiffen!“, 4–ą – „Böörti Böörti Vogts“ (apie futbolininką Berti Vogts) bei „Gebt das Hanf frei!“ (su Shaggy).
2014 m. gegužės mėn. prieš Brazilijoje vykusį XX pasaulio futbolo čempionatą Raabas įrašė Vokietijos rinktinei skirtą motyvacinę dainą „Wir kommen, um ihn zu holen“ (liet. „Atvykstam ją pasiimti“ – apie čempionato taurę, kurią turėtų laimėti vokiečiai). Buvo išleistos trys šios dainos versijos, tarp kurių – „Raabinho Samba Version“ bei „Raabstein Version“. Kūrinys tapo dar vienu Raabo hitu, o liepos mėnesį vokiečiai iš tiesų laimėjo Pasaulio futbolo čempionatą.
Itin kūrybingas ir produktyvus S. Raabas ne tik triumfavo topuose, bet taip pat pelnė 9 auksinius bei 7 platininius diskus bei kone visus įmanomus Vokietijos muzikos, televizijos bei komedijos apdovanojimus (iki šiol – virš 40). Viso vokiškai kalbančiose šalyse jis pardavė apie 2,5 mln. įrašų.
2009 m. Berlyno Madam Tiuso vaškinių figūrų muziejuje buvo pastatyta ir S. Raabo figūra, vaizduojanti jį sėdintį prie analogiško „TV total“ studijoje stovėjusio specifiniais mygtukais įrengto stalo (tik studijoje stovėjo nestacionarinis, kuris valdomas galėjo judėti iš vieno studijos kampo į kitą).
2008 m. grupė „Lollies“ įrašė šiam komikui skirtą dainą „Stefan Raab, wir lieben Dich“ (liet. Mes mylim tave, Štefanai Rabai), o 2011 m. dainininkas Friedemann Weise – „Das Privatleben von Stefan Raab“ (Asmeninis Štefano Rabo gyvenimas).
Juškėnai (Zarasai)
Juškėnai – kaimas Zarasų rajono savivaldybėje, 4 km nuo Mukulių.
Niamtugu
Niamtugu  – miestas šiaurės Toge, Karos regione, 28 km į šiaurę nuo Karos. Pro miestą eina pagrindinis šalies plentas. Šalia yra antras pagal svarbą šalyje Niamtugu tarptautinis oro uostas.
Yra svarbus turgus, kuriame prekiaujama žemės ūkio produkcija, amatiniais dirbiniais. Yra ligoninė, nedidelis viešbutis, katalikų bažnyčia, mečetė, keletas mokyklų. Niamtugu yra losų tautos žmonių kultūrinis centras.
UEFA čempionų taurė 1976–1977 m.
UEFA čempionų taurė 1976–1977 m. – 22-asis UEFA čempionų taurės turnyras, prasidėjęs 1976 m. rudenį. Turnyrą laimėjo klubas, 1977 m. gegužės 25 d. finale laimėjęs prieš.
Ketvirtfinalis
Pirmą kartą į Čempionų taurės pusfinalį pateko tarybinis klubas (Kijevo „Dinamo“).
Pragula
thumb|250px|Pragulos miniatiūra|250px|Pragulų vietos: raudonos – gulint ant nugaros, mėlynos – gulint ant šono Pragula – spaudžiamos kūno vietos audinių apmirimas, sutrikus jų vietinei kraujotakai ir neurotrofikai. Dažniausiai pragulos atsiranda ties kryžkauliu, šlaunikaulio gumburais tiems ligoniams (ypač pagyvenusiems), kurie ilgai guli ir negali vartytis.
Pragula susidaro, kai dėl sutrikusio kraujo pritekėjimo į audinius atsiranda vietinė mažakraujystė. Audiniai, kurių kraujagyslės užspaustos, mažiau gauna maistingų medžiagų ir deguonies, taip pat susilaiko ir nereikalingų medžiagų pašalinimas. Procesui užsitęsus susidaro odos ir gilesnių audinių sluoksnių nekrozė ir audiniai miršta dėl deguonies stygiaus, o ne dėl mechaniškai pažeistų ląstelių.
Kartais pragulos susidaro odoje, kai spaudžia gipso tvarstis, protezas arba ortopedinis aparatas, burnos ertmės gleivinėje, kai spaudžia dantų protezas.
Pragulos būna paviršinės ir giliosios. Paviršinė pragula pažeidžia tik odą, o gilioji – dar ir poodinį ląstelyną su raumenimis.
Pragulos gydomos tepalais, švitinamos ultravioletiniais spinduliais, kartais operuojamos. Profilaktinė priemonė: tinkamas ligonio slaugymas.
Juškiai
Juškiais vadinami kaimai:
Horizontas
Atstumas iki horizonto lygumoje yra maždaug \sqrt{13h} kilometrų, kur h yra akių aukštis virš Žemės paviršiaus.
Pavyzdžiui: Šie skaičiai nurodo teorinį matomumą, kuris gali priklausyti ir nuo oro skaidrumo, objektų, esančių žemės lygyje.
Atalyja
thumb|250px|Atalyja Markučiuose. Vilnius, 2006 m. thumb|right|250px|„Atalyja" koncerto [[Viekšniai|Viekšniuose metu]]
Atalyja – lietuvių folkroko, postfolkloro ir world music grupė, savo kūryboje jungianti archajiškąjį lietuvių folklorą su roko, džiazo, indų muzikos elementais ir išraiškos priemonėmis. Pavadinimas aukštaičių tarme reiškia „ateina lietus“. Tai seniausias ligšiol koncertuojantis lietuviško folkroko kolektyvas. Per daugiau nei 10 gyvavimo metų Atalyja pelnė įvairaus amžiaus klausytojų prielankumą. Grupė siekia populiarinti archajinį folklorą, senąsias lietuvių dainas priartinti prie šiuolaikinio klausytojo. Svarbiausią repertuaro dalį sudaro sutartinės, kalendorinės, karinės-istorinės, vestuvinės dainos. Muzikinė išraiška driekiasi nuo meditatyvios improvizacijos iki kieto kompozicinio artroko. Muzikantai nevengia eksperimentuoti, tradicinių dainų melodijas jungdami tiek su klasikinio roko, tiek ir su metalo roko, bliuzroko, fanko (funk), progresyviojo roko, indų klasikinės muzikos elementais.
Grupė naudoja tradicinius lietuvių liaudies instrumentus (kankles, skudučius, smuiką, dūdmaišį, dambrelį) ir išradingai jungia juos su elektrine ir bosine gitaromis, roko mušamaisiais. Kai kurioms dainoms savitą rytietišką atspalvį suteikia Šiaurės Indijos instrumentai: bansuris (skersinė bambuko fleita) ir tabla (porinis būgnas).
Grupės biografija
Grupė koncertavo Čekijoje (2009), Baltarusijoje (2009), Rusijoje (2009),Turkijoje (2008), Vokietijoje (2006, 2010, 2013), Lenkijoje (2000, 2001, 2005, 2006, 2008, 2009), Latvijoje (2002, 2009), Estijoje (2002 - Viljandžio folkloro muzikos festivalyje), dalyvavo Lietuvos radijo ir televizijos laidose. Ji yra Lietuvos folkloro švenčių, postfolko ir neofolko festivalių, miestų ir miestelių švenčių dalyvė. Nuolat griežia festivaliuose „Mėnuo Juodaragis“ „Baltijos Garsas“, „Suklegos“, „Gyvosios archeologijos dienos“, „Skamba skamba kankliai“. Grupės muzika skamba įvairiuose meno projektuose, filmuose, teatro spektakliuose.
2009 kovo mėn. alternatyviosios muzikos apdovanojimų renginyje „A.LT 2008“ pelnė metų etnogrupės apdovanojimą. 2009 m. balandžio grupė surengė kompaktinės plokštelės „Saula Riduolėla“ pristatymą Vilniuje ir Kaune. Atalyja koncertavo Minske (filmavosi Baltarusijos ONT TV televizijos muzikinėje laidoje), Rygoje (VEF kultūros rūmuose), Prahoje (muzikos klube „Akropolis“), Olštyneke, Gdanske. 2009 m. gruodžio 25 ir 26 d. surengė kalėdinį turne Rusijos sostinėje Maskvoje (25 d. – klube „Masterskaya“, 26 d. – Lietuvos ambasados kultūros centre – Jurgio Baltrušaičio namuose.
2011 gruodžio mėn. įrašė ir paskelbė nemokamą (laisvai platinamą) internetinį singlą: Kalėdų dainą „Aism, bernai, kalėdauc“ ir du šios dainos remiksus. . 2012 Vasario 16 d. drauge su grupėmis Ugniavijas, Gyvata ir Skylė dalyvavo muzikiniame renginyje „Auszra 16“ , skirtame Lietuvos Valstybės atkūrimo sukakčiai paminėti (renginį organizavo nepriklausoma baltiškos muzikos leidykla „Dangus“).
Nariai
Grupės svečiai: Vytis Vainilaitis (mušamieji), Jotautas Baronas (mušamieji), Skirmantas Kunevičius (mušamieji), Bernardas Janauskas (tabla), Rytis Kamičaitis (tabla), Indrė Jurgelevičiūtė (vokalas, fleita, kanklės).
Strenčiai
Strenčiai – miestas šiaurės Latvijoje, Valmieros savivaldybėje, tarp Valmieros ir Valkos, prie Gaujos upės. 1085 gyventojai (2021 m.).
Miesto teisės nuo 1928 m. 2009–2021 m. buvo Strenčių savivaldybės administracinis centras.
Paprastasis kovas
Paprastasis kovas (Corvus frugilegus) – varninių (Corvidae) šeimos, varnų (Corvus) genties paukščių rūšis. Priklausomai nuo Lietuvos regiono, šalyje nuo seno vadinamas kovu arba kovarniu.
thumb|left|180px|Paprastasis kovas thumb|right|260px|Paprastasis kovas
Išvaizda
Spalva panašus į paprastąjį kranklį, bet už jį gerokai mažesnis, snapas laibesnis ir pilkšvas. Abu poros nariai juodi, metalo žvilgesio. Snapo pamatinė dalis balsvos spalvos. Jaunikliai matinės juodos spalvos. Kovo kūno ilgis 40-49 cm, atstumas tarp sparnų tarpugalių 81-94 cm, sveria apie 380–520 g.
Paplitimas
Lietuvoje kovai pasirodo apie kovo pradžią (4 dieną) ar vidurį, dalis jų čia būna pasilikę žiemoti. Per migraciją traukia į Didžiąją Britaniją, Vokietiją, Nyderlandus.
Elgsena
Kiaušinius deda balandžio mėn. pradžioje. Dėtyje dažniausiai 4-5 ovalūs, žalsvi, išmarginti tankiais juosvais ir rusvais taškeliais bei brūkšneliais kiaušiniai. Peri abu porelės nariai apie 17-19 dienų. Perinčią patelę maitina patinas. Perėjimo metu daug jauniklių žūva, suaugusieji po mėnesio lizdą palieka.
Mityba
Paprastieji kovai minta įvairiais bestuburiais, lesa įvairių augalų sėklas, uogas, vaisius.
Tobulasis skaičius
Tobulasis skaičius vadinamas skaičius, lygus visų savo daliklių, mažesnių už jį patį, sumai. Pavyzdžiui, 28 = 1 + 2 + 4 + 7 + 14. Keletas tobulųjų skaičių: 6, 28, 496, 8128.
Tobulųjų skaičių istorija
Senovės graikų matematikams buvo žinomi tik pirmieji keturi tobulieji skaičiai: 6, 28, 496, 8128. Žymus graikų filosofas ir matematikas Nikomachas Gerazietis (I a.) rašė: „Tobulieji skaičiai gražūs. Tačiau žinoma, kad gražūs daiktai reti, netikusių yra pilna visur“. Tobulieji skaičiai dar nėra visiškai ištirti: nežinoma, ar jų baigtinis ar begalinis skaičius, kol kas nerasta nė vieno nelyginio tobulojo skaičiaus ir neįrodyta, kad jis neegzistuoja.
Lyridė
Lyridė yra kintamoji žvaigždė. Jos dažnai naudojamos matuoti atstumams mūsų galaktikoje ir artimuose kamuoliniuose spiečiuose.
Lyridės yra horizontaliosios sekos žvaigždės, kurių masė paprastai sudaro apie pusę Saulės masės. Jos pulsuoja panašiai kaip cefeidės, tačiau yra keletas svarbių skirtumų:
Pagrindiniai lyridžių tipai yra trys:
Kintamųjų tipas taip pavadintas dėl tipinės atstovės, Lyros RR.
Migonių lobiai
Migonių lobiai – papuošalų ir metalo žaliavos lobiai, rasti Pasvalio rajono savivaldybės teritorijoje Migonių kaime.
Lobiai
thumb|left|140px|2007 m. leidinys Pirmasis lobis rastas 1931 m. ariamame lauke. Šį lobį sudaro nebaigti dirbiniai: dvi žalvarinės apyrankės, segė, trys papuošalų dalys ir dvi trikampio pjūvio žalvarinės lazdelės. Datuojamas VII a. Manoma, priklausė juvelyrui.
Antrasis lobis rastas XX a. ketvirtame dešimtmetyje Migonių k. laukuose, radėjų atiduotas juvelyrams, perpirktas muziejininkų. Šį lobį sudaro trys sidabrinės antkaklės: dvi balnelinės, viena pergniaužtais galais. Datuojamas VI a. – VII a. manoma, užkastas pavojaus metu. Lobius saugo Biržų krašto muziejus „Sėla“.
Pleištakaulis
thumb|right|200px|Galvos griaučiai: Pleištakaulio erdvinė padėtis kaukolėje (os sphenoidale) Pleištakaulis  – neporinis, netaisyklingos formos kaulas, tarytum pleištas įsiterpęs tarp kitų kaukolės pamato kaulų. Tam tikros jo dalys įeina į veido griaučius – akiduobės, nosies ertmės ir sparninės gomurio duobės sienas. Kai kam jis panašus į drugį arba šikšnosparnį.
Sandara
thumb|right|400px|Galvos griaučiai: Pleištakaulis iš viršaus, nugaros (os sphenoidale)
Kūnas, corpus
Pleištakaulio kūnas yra beveik kubo formos, tuščiaviduris. Viduje – pleištakaulio antis, sinus sphenoidalis, pertvaros, septum sinuum sphenoidalium, perskirtas perpus. Viršutinis kūno paviršius matomas iš kaukolės ertmės pusės primena turkišką balnąir vadinamas vadinamas, sella turcica. Balno centre į posmegeninės liaukos duobę, fossa hypophysialis, įsistato posmegeninė liauka, arba hipofizė. Prieš duobę iškyla balno gumburėlis, tuberculum sellae, kuris šonuose baigiasi dviem vidurinėmis nuožulniosiomis ataugomis, processus clinoideus medius. Į priekį nuo jų skersai driekiasi prieškryžminė vaga, sulcus prechiasmaticus, į kurią įsistato regos nervų kryžmė, chiasma opticum. Vagos galai baigiasi regos kanalu, canalis opticus. Prieš vagą esanti plokštuma – pleištakaulio jungas, jugum sphenoidale, jungiantis mažuosius sparnus. Posmegeninės liaukos duobę iš užpakalio riboja balno nugara, dorsum sellae, kurios šoniniai kraštai iškyla kaip užpakalinės nuožulniosios ataugos, processus clinoideus posterior, o nugara leidžiasi į nuokalnę clivus, einančią link pakauškaulio pamatinės dalies. Užpakalinis, šiurkštus kūno paviršius jungiasi su pakauškaulio pamatine dalimi. Apatinis ir priekinis paviršiai pereina vienas į kitą ir yra nukrypę į nosies ertmę. Juose matomas ančių pertvaros, septum sinuum sphenoidalium, tęsinys – pleištakaulio skiauterė, crista sphenoidalis. Pastarosios smailiausia vieta vadinama pleištakaulio snapu, rostrum sphenoidale. Į abi puses nuo skiauterės porine pleištakaulio ančio atvara, apertura sinus sphenoidalis, antis susisiekia su nosies ertme. Atvaros plotą sumažina plona pleištakaulio kriauklė, concha sphenoidalis. Iš šoninių kūno paviršių išauga didieji sparnai, o jų pamate vertikalioje padėtyje įsirėžusi miego arterijos vaga, sulcus caroticus, kurią iš šono riboja pleištinis liežuvėlis, lingula sphenoidalis.
Mažasis sparnas, ala minor
Mažojo sparno viršutinis paviršius atsikreipęs į kaukolės ertmę, o apatinis įeina į akiduobės stogo užpakalinę atkarpą. Tarp mažojo ir didžiojo sparno lieka viršutinis akiduobės plyšys, fissura orbitalis superior, jungiantis ją su kaukolės ertme. Užpakaliniame sparno krašte iškyla dvi gana smailos priekinės nuožulniosios ataugos, processus clinoideus anterior (vns).
thumb|right|400px|Galvos griaučiai: Pleištakaulis iš priekio, apačios (os sphenoidale)